stanford-oval/wikipedia huggingface dataset:
חיים דוב אלטוסקי

| --- | --- |

הרב אלטוסקי ראשון מימין, במרכז הרב זיידל אפשטיין, משמאל הרב חיים פינחס שיינברג
 לידה:  1927 תרפ"ז ניו יורק, ארצות הברית ארצות הברית
 פטירה:  29 באוגוסט 2012 (בגיל 85 בערך) י"א באלול תשע"ב ירושלים, ישראל ישראל
 מקום קבורה:  הר המנוחות, ירושלים
 מדינה:  ארצות הברית ארצות הברית ישראל ישראל
 השכלה:  ישיבה יוניברסיטי ישיבת חפץ חיים ישיבת לייקווד
 מקום מגורים:  ניו יורק, ארצות הברית ירושלים, ישראל
 תקופת הפעילות:  ? – 29 באוגוסט 2012 
 בת זוג:  הרבנית פרומה רחל אלטוסקי
 אב:  הרב יהודה אלטוסקי
 אם:  הרבנית חיה רחמה אלטוסקי
 צאצאים:  הרב ישראל אלטוסקי, הרב מרדכי אלטוסקי, הרב יעקב אלטוסקי
הרב חיים דוב אלטוסקי (תרפ"ז, 1927 – י"א באלול תשע"ב, 29 באוגוסט 2012) היה מראשי ישיבת תורה אור, מחבר סדרת ספרי "חידושי בתרא" על התלמוד.
ביוגרפיה

נולד בארצות הברית, בן הרב יהודה אלטוסקי, רב ברובע הברונקס שבניו יורק, וחיה רוחמה, בת הרב אברהם משה גורליק, רב בליטא. למד בישיבה יוניברסיטי ואחר כך בישיבת חפץ חיים, בראשה עמד הרב חנוך הניך ליבוביץ, וכמשגיח שימש הרב חיים פינחס שיינברג, לימים חותנו. כמו כן למד במשך תקופה קצרה בישיבת לייקווד, אצל הרב אהרן קוטלר.
בשנת תש"י (1950) נישא לפרומה רחל, בתו הבכורה של הרב חיים פינחס שיינברג. לאחר נישואיו המשיך ללמוד בישיבת חפץ חיים, וכעבור זמן יסד בניו יורק את הישיבה לצעירים "חפץ חיים". לאחר תקופה התמנה כר"מ בישיבת רבנו יעקב יוסף בניו יורק.
בשנת תשכ"א (1961) הצטרף לחותנו ביסוד ישיבת תורה אור בארצות הברית. בשנת תשכ"ה (1965) עלה עם חותנו לארץ ישראל וסייע לו בהקמת הישיבה בירושלים. תחילה שכנה הישיבה בבניין בית היתומים דיסקין, ובשנת תשל"א (1971) עברה למשכנה הקבוע בקריית מטרסדורף בעיר. הרב אלטוסקי שימש כראש הישיבה של בני חו"ל.
בשנת תשכ"ז (1967) התחיל להוציא לאור את סדרת הספרים "חידושי בתרא", ובמשך השנים הוציא למעלה מארבעים ספרים בסדרה. הסדרה זכתה להסכמותיהם של הרב יעקב ישראל קניבסקי, הרב משה פיינשטיין והרב שלמה זלמן אוירבך. חלק מספריו הוקדשו לפרשנות וביאורים לחידושי "המסביר", ראשי תיבות של "מורנו רבי יוסף בער סולובייצ'יק", שאת שמו נמנע מלהזכיר במפורש.
נפטר באלול תשע"ב, כחצי שנה לאחר פטירת חותנו הרב שיינברג. נקבר בהר המנוחות בירושלים.
משפחתו

בניו הם הרב ישראל אלטוסקי, ראש כולל בישיבת תורה אור, הרב מרדכי והרב יעקב מראשי הישיבה.
חתניו הם הרב יהושע חייטובסקי, אף הוא מראשי הישיבה, והרב ישראל יעקב פינקוס (בנו של הרב שמשון פינקוס), רב הקהילה החרדית באופקים ומרבני ישיבת שערי שמועות.
והרב נתן צבי פינקל בן ר' דוד פינקל. אחיו היה הרב זאב אלטוסקי שבנו הרב שלמה אביגדור אלטוסקי הוא ראש ישיבה בישיבת דרכי תורה בפאר רוקאוויי ניו יארק.
הערות שוליים

↑  ספרו של האב, הגיוני יהודי, ה'תרצ"ה, באתר היברובוקס
↑  הרב יואל קטן, "על כתבי הגאון רבי יוסף דב הלוי סולובייצ'יק זצ"ל", המעין לד, א (תשרי תשנ"ד), עמ' 30–31, באתר היברובוקס.
| --- | --- |
בקרת זהויות :  NLI: 987007308663805171  GND: 1163954888  ISNI: 0000 0003 7981 4033  LCCN: n87920498  VIAF: 258922037   WorldCat (עם VIAF): 258922037
מיקי גורקה

| --- | --- |

גורקה מדריך את שחקני בני הרצליה, אוקטובר 2016
 לידה:  15 בנובמבר 1972 (בן 51) ישראל 
 עמדה:  רכז 
 מכללה:  מערב פלורדיה, וואלאס סטייט, ספרינג היל.
 דראפט:  , 1999 לא נבחר
 קבוצות כשחקן
 1993–1995   1995–1996   1996–1997   1997–1999   1999–2001   2001–2004   2004–2005:  הפועל חיפה   מכללת מערב פלורידה  מכללת וואלאס סטייט   מכללת ספרינל היל  הפועל חיפה   מכבי קריית ביאליק   מכבי רמת גן
 קבוצות כמאמן
 2006–2008   2008–2010   2010   2011   2011–2012   2013–2014   2014–2015   2015–2017   2017–2018   2018  2018–2019  2019–2020    2022–2023   2023    2023–2024   2023–   2024–:  עירוני נהריה (עוזר מאמן)   מכבי חיפה (עוזר מאמן)   עירוני נהריה   מכבי חיפה (עוזר מאמן)   מכבי חיפה   מכבי קריית ביאליק   בני הרצליה (עוזר מאמן)   בני הרצליה   הפועל ירושלים (עוזר מאמן)   עירוני נהריה  מכבי עירוני רחובות  בני הרצליה   הפועל חבל מודיעין   הפועל חיפה  מכבי ראשון לציון  נבחרת רומניה   הפועל צפת
 
מיקי גורקה (נולד ב-15 בנובמבר 1972) הוא כדורסלן עבר המשמש כמאמנן של הפועל צפת מהליגה הלאומית ושל נבחרת רומניה, בנוסף משמש כמנהל במחלקת הנוער של הפועל חיפה. גורקה החל את דרכו בהפועל חיפה ושיחק במספר קבוצות בארץ בעמדת הרכז וכן בליגת המכללות בארצות הברית. לאחר פרישה ממשחק פנה גורקה לקריירת אימון ומאז אימן מספר קבוצות בליגת העל ובליגה הלאומית.
קריירת משחק

גורקה החל את דרכו בכדורסל בהפועל חיפה שם שיחק בקבוצות הילדים והנוער. בפברואר 1990 רשם את הופעתו הראשונה בליגת העל במשחק נגד מכבי תל אביב. הוא המשיך לשחק בהפועל חיפה גם לאחר שהקבוצה ירדה ליגה. לאחר מכן עבר לארצות הברית ושיחק במכללות ווסט פלורידה, וולאס סטייט קומיוניטי קולג' ומכללת ספרינג היל באלבמה (שם שיתף פעולה עם אריק קמפבל ששיחק במספר קבוצות בישראל). הוא שב לשחק בהפועל חיפה, שחזרה לליגת העל, לשתי עונות נוספות. לאחר מכן עבר למכבי קרית-ביאליק בליגה הלאומית שם שיחק שלוש עונות לפני שעבר למכבי רמת-גן בעונת 2004/2005.
הערות שוליים

↑  מיקי גורקה, באתר מנהלת הליגה
↑  כפיר נוימן, וזה הסוף, באתר ספסל, ‏18 באפריל, 2005
↑  בית הלחמי התפטר מנהריה, באתר ספסל, ‏1 באפריל, 2008 (ארכיון)
↑  סיכום הסיבוב הראשון בלאומית – חלק א', באתר ספסל, ‏30 בדצמבר 2012
↑  אריה ליבנת, השנה המטורפת של מיקי גורקה, מאמן מכבי חיפה בכדורסל, באתר הארץ, 15 במרץ 2011
↑  האולימפית סיימה במקום ה-14 באוניברסיאדה בסין, בהפסד לברזיל, בתוצאה- 65:60., באתר איגוד השחיה בישראל, ‏22 באוגוסט, 2011 (ארכיון)
↑  רות'בארט שחקן החודש, גורקה המאמן המצטיין, באתר ערוץ הספורט, 2 באפריל 2015
↑  מאמן חודש נובמבר: מיקי גורקה, באתר מנהלת ליגת העל בכדורסל, ‏1 בדצמבר 2016
↑  נקבעו מאמני האולסטאר: שמיר, בגאצקיס, גורקה וקטש, באתר ישראל ספורט, ‏28 במרץ, 2017
↑  אריאל ימיני, בני הרצליה מחפשת עוד נצחון, הפעם בראשון לציון, באתר mynet הרצליה, ‏14 במאי, 2017(הקישור אינו פעיל)
↑  שמואל מוניץ, מיקי גורקה ממשיך בבני הרצליה, באתר ynet, 6 ביוני 2017
↑  שמואל מוניץ, גורקה פוטר מבני הרצליה, קטש קיבל פנייה, באתר ynet, 5 בדצמבר 2017
↑  ורד כהן‏, הפועל ירושלים: מיקי גורקה מונה לעוזר מאמן הקבוצה, באתר וואלה, 11 בדצמבר 2017
↑  גורקה מונה למאמן נהריה. שולדבראנד יעזוב?, באתר ‏מאקו‏, 1 ביולי 2018
↑  אהרל'ה ויסברג‏, מיקי גורקה סיים את דרכו בעירוני נהריה, באתר וואלה, 12 בדצמבר 2018
↑  ברק חקלאי, לאומית: מיקי גורקה מונה למאמן מכבי רחובות, באתר ynet, 14 בדצמבר 2018
↑  ספי פסטרנק, מיקי גורקה פוטר ממכבי רחובות, באתר ynet, 4 באפריל 2019
↑  אהרלה ויסברג‏, ליגה חדשה, פנים מוכרות: מיקי גורקה מונה למאמן בני הרצליה, באתר וואלה, 5 בספטמבר 2019
↑  כפיר אדר, ‏הלאומית הסתיימה, הרצליה והפועל חיפה יעלו, באתר ONE‏, 16 במרץ 2020
↑  כפיר אדר, ‏שרון דרוקר חתם לשנתיים כמאמן בני הרצליה, באתר ONE‏, 23 ביוני 2020
↑  פוסט בדף הפייסבוק של הפועל חיפה כדורסל מחלקת נשים ונוער, ‏4 במאי, 2021
↑  מינויים חדשים לנבחרות ישראל הצעירות בכדורסל, באתר ynet, 10 בנובמבר 2021
↑  אורלנד פוטר מחבל מודיעין, גורקה מונה במקומו, באתר ONE‏, 15 בדצמבר 2022
↑  אורלנד פוטר מחבל מודיעין, גורקה מונה במקומו, באתר ONE‏, 15 בדצמבר 2022
↑  ברוך הבא מיקי!, באתר מכבי ראשון לציון, 13 ביוני 2023
↑  מאיר ינקו, יש מאמן לצפת: מיקי גורקה סיכם עם הקבוצה – "אני סמוך ובטוח שתושבי צפת ייהנו השנה מקבוצה איכותית", באתר חדשות גליל, ‏10 ביולי, 2024
↑  מיקי גורקה מונה למאמן נבחרת רומניה
↑  רענן וייס, מיקי גורקה: "תמיד רציתי להגיע למכבי ראשל"צ", באתר Mynet ראשון לציון, ‏11 באוגוסט, 2023
Afitap

"Afitap" (באנגלית: "The Beauty"; ובעברית: "הַיֹּפִי") הוא שיר שהוקלט על ידי הזמרת-יוצרת הטורקייה סילה, מתוך אלבום האולפן השישי שלה, Mürekkep (2016). הוא יצא לאור ב-29 בספטמבר 2016, בהוצאת חברות התקליטים סוני מיוזיק אנטרטיינמנט וקולומביה רקורדס כסינגל המוביל מתוך האלבום.
השיר הפך לאחד מהלהיטים הטורקיים המצליחים ביותר ב-2016, כאשר כבש 11 צמרות מצעדים בסך הכול.
רקע וכתיבה

השיר נכתב על ידי סילה לבדה והופק על ידי פלורנט בושניאקו, שלא הפיק שירים נוספים מתוך האלבום, אלא את השיר הזה בלבד. אף על פי שמו "היופי" מדבר השיר על מערכת יחסים שקרסה והשורות הראשונות בו מתארות מצב של כאב ושברון לב, תוך שימוש בזכוכית שבורה כדימוי לכך.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות.
וידאו קליפ

הווידאו קליפ המלא שיצא עבור השיר הועלה לערוץ היוטיוב של סילה ב-29 בספטמבר 2016, ביום יציאתו כסינגל. ביממה הראשונה שלו, צבר הקליפ למעלה מ-895,769 צפיות, מה שהפך אותו לאחד מהקליפים הטורקיים הבודדים באותה השנה שהצליחו לצבור סכום צפיות שכזה ביממה אחת.
נכון לאוגוסט 2023 עומד מונה הצפיות של הקליפ על למעלה מ-75 מיליון צפיות.
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  טורקיה | Alem FM Top 30 | 1 |  |
|  טורקיה | Best FM Top 20 | 1 |  |
|  טורקיה | Eskişehir Radyo Ses Top 20 | 1 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 29 בספטמבר 2016 | הזרמת מוזיקה • הורדה דיגיטלית | סוני |  |
הערות שוליים

1 2 3  Sıla – Afitap (באנגלית), נבדק ב-2020-10-01
↑  https://twitter.com/bestfm/status/759735620692434944, Twitter
↑  Radyo Ses Resmi Web Sitesi | 01.10.2020 | www.eskisehirradyoses.com | radyo ses eskişehir, www.eskisehirradyoses.com
↑  XChart, FunX.nl (ב־)
↑  Kral POP Radyo Top 20 - Şarkı ve Müzik Listesi - Kral Müzik, kralmuzik.com.tr (בטורקית)
↑  Mürekkep by Sıla, Genius (באנגלית)
↑  Sıla - Afitap lyrics + English translation, lyricstranslate.com (באנגלית)
↑  Mürekkep, נבדק ב-2020-10-01
1 2  Sila - Afitap (Official Music Video)
↑  YouTube Stats of Sila - Afitap (Official Music Video), kworb.net
ג'ייפי סאקס

| --- | --- |

 לידה:  23 במרץ 1994 (בן 30) טורונטו, קנדה 
 שם לידה:  Jonathan Percy Starker Saxe 
 שם במה:  JP Saxe 
 מוקד פעילות:  קנדה 
 תקופת הפעילות:  מ-2012 
 מקום לימודים:  The Country Day School 
 סוגה:  מוזיקת פופ 
 שפה מועדפת:  אנגלית 
 חברת תקליטים:  אריסטה רקורדס 
 פרסים והוקרה:  פרס ג'ונו לפריצת השנה (2021) 
 www.jpsaxe.com
 פרופיל ב-IMDb
 
ג'ונתן פרסי סטארקר סאקס (באנגלית: Jonathan Percy Starker Saxe; נולד ב-23 במרץ 1993), הידוע בשם הבמה ג'ייפי סאקס (JP Saxe), הוא מוזיקאי וזמר-יוצר קנדי. ידוע בעקבות שיתוף הפעולה שלו עם הזמרת האמריקאית ג'וליה מייקלס, "If the World Was Ending", שיצא לאור ב-17 באוקטובר 2019.
קריירה

בין אפריל 2017 למרץ 2018 הוציא ג'ייפי סאקס את הסינגלים "Changed"‏, "Anybody Else" ו-"The Few Things". בנובמבר 2018 הוא הוציא את "25 in Barcelona" כסינגל הראשון מתוך מיני-אלבום הבכורה שלו. ב-8 בנובמבר, הוציא את מיני-אלבום הבכורה שלו, Both Can Be True: Part 1.
בין יוני לאוגוסט 2019, הוציא סאקס את הסינגלים "Same Room" ו-"Women Who Look Like You". באוקטובר, הוציא את השיר "If the World Was Ending", כסינגל המוביל מתוך המיני-אלבום השני שלו. בפברואר 2020, הוציא את הסינגל השני מתוך המיני-אלבום, "Sad Corny Fuck". ב-7 בפברואר, הוציא את המיני-אלבום, שנקרא Hold It Together. האלבום הגיע בשיאו למקום ה-53 במצעד האלבומים הקנדי. באפריל 2020, ג'ייפי סאקס וג'וליה מייקלס הוציאו מחדש את "If the World Was Ending" יחד עם אמנים נוספים, בהם סם סמית', H.E.R., אלסיה קארה, נייל הורן, קית' אורבן ופיניאס או'קונל, שהפיק את השיר. כל אמן צילם את חלקו בטלפון שלו מביתו תוך בידוד עצמי. כל ההכנסות מהשיר נתרמו לארגון רופאים ללא גבולות. הקליפ מסתיים בהודעה מיוחדת של רופא על ההשפעה של מגפת הקורונה על מדינות בהן מוצבים רבים מהרופאים. בהצהרה אמרו סאקס ומייקלס, "אנו כה אסירי תודה על העבודה המדהימה שנעשתה על ידי אנשי החזית במהלך המגפה העולמית הזו. בתקופה שלעיתים יכולה להרגיש כאילו 'העולם מסתיים', אנו מודים לכל עובדי הבריאות, המגיבים הראשונים והעובדים החיוניים שעוזרים לכל כך הרבה אנשים במצוקה. אנא הישארו בבית, הישארו בטוחים".
שירו של סאקס, "Same Room", הועמד לפרס הפזמונאות של SOCAN (אנ') לשנת 2020. בשנת 2021, הוציא עם מארן מוריס את "Line by Line".
דיסקוגרפיה > מיני-אלבומים

2018: Both Can Be True: Part 1
2020: Hold It Together
הערות שוליים

↑  "Credits / If the World Was Ending (feat. Julia Michaels) / Jp Saxe". Tidal. נבדק ב-8 באפריל 2020. {{cite web}}:  (עזרה)
↑  "JP Saxe, Julia Michaels Recruit Stars for 'If the World Was Ending'". Rolling Stone. 30 באפריל 2020. נבדק ב-4 במאי 2020. {{cite web}}:  (עזרה)
↑  Allie Gregory, "SOCAN Announces 2020 Songwriting Prize Finalists". Exclaim!, July 16, 2020.
↑  JP Saxe, Maren Morris - Line By Line (Official Video), נבדק ב-2021-04-02
| --- | --- |
בקרת זהויות :  BnF: cb17970329p (data)  ISNI: 0000 0004 7855 3481  LCCN: no2020101459  MusicBrainz: 5d27a55a-5731-4ef5-a3ad-d5b44251db0f  VIAF: 25163408693300091330   WorldCat (עם VIAF): 25163408693300091330
Acróstico

"Acróstico" (בעברית: "אקרוסטיק") הוא סינגל שהוקלט על ידי הזמרת-יוצרת הקולומביאנית שאקירה. הוא יצא לאור ב-11 במאי 2023, על ידי חברת התקליטים סוני מיוזיק לטין, כסינגל שלא מתוך אלבום. הוא הופץ בסמוך ליציאתם של הלהיטים הבין-לאומיים של שאקירה "Shakira: Bzrp Music Sessions, Vol. 53" ו-"TQG".
השיר הגיע למקום הראשון במצעד הסינגלים הספרדי.
רקע וכתיבה

בינואר 2023, ביסאראפ הוציא את שיתוף הפעולה שלו עם שאקירה במסגרת סדרת ה-Music Sessions שלו "Shakira: Bzrp Music Sessions, Vol. 53" (ידוע לחלופין בשם "Pa' Tipos Como Tú"). השיר זכה להתייחסות והפך ללהיט בין-לאומי ששבר שיאים רבים. הצלחה זו אפיינה את שיתוף הפעולה הבא שלה עם קרול ג'י בחודש העוקב, "TQG". שמועות רבות החלו להתפרסם על כך שהסינגל הבא של שאקירה הוא שיתוף פעולה עם מנואל טוריזו ששמו "Copa Vacía" אך התוכניות בוטלו לטובת הוצאת "Acróstico".
ב-10 במאי 2023, יום אחד בלבד לפני יציאת השיר, הכריזה שאקירה על "Acróstico" בכל פלטפורמות המדיה החברתית שלה.
וידאו קליפ

הווידאו קליפ הרשמי של השיר פורסם בשידור חי ב-15 במאי 2023 וזכה להצלחה כאשר צבר למעלה מ-150 מיליון צפיות בסך הכול.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 12 |  |
|  אורוגוואי | מוניטור לטינו | 10 |  |
|  אל סלוודור | מוניטור לטינו | 8 |  |
|  אקוודור | מוניטור לטינו | 5 |  |
|  ארגנטינה | ארגנטינה הוט 100 | 21 |  |
|  ארצות הברית | בילבורד הוט 100 | 84 |  |
|  ארצות הברית | מצעד האיירפליי הלטיני | 39 |  |
|  ארצות הברית | מצעד האיירפליי פופ הלטיני | 5 |  |
|  ארצות הברית | מצעד השירים הלטיניים | 16 |  |
|  בוליביה | מוניטור לטינו | 8 |  |
|  מקסיקו | בילבורד | 15 |  |
|  ספרד | PROMUSICAE | 1 |  |
|  פורטוגל | מצעד הסינגלים הפורטוגזי | 105 |  |
|  פרו | מוניטור לטינו | 6 |  |
|  צ'ילה | צ'ילה טופ 20 | 13 |  |
|  קולומביה | נשיונל-רפורט | 1 |  |
|  קוסטה ריקה | מוניטור לטינו | 14 |  |
|  שווייץ | המצעד השווייצרי | 41 |  |
|   ‏‏‏  מצעדים חודשיים (2023)> מדינה |   ‏‏‏  מצעדים חודשיים (2023)> מצעד |   ‏‏‏  מצעדים חודשיים (2023)> מיקום שיא |   ‏‏‏  מצעדים חודשיים (2023)>  |
| --- | --- | --- | --- |
|  פרגוואי | מוניטור לטינו | 98 |  |
נתוני מכירות

| מקום | תארים | מכירות |
| --- | --- | --- |
| ספרד (PROMUSICAE) | פלטינה | 60,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 11 במאי 2023 | הזרמת מוזיקה • הורדה דיגיטלית | סוני לטין |  |
Adios

"Adios" (בעברית: "להתראות") הוא סינגל שהוקלט על ידי להקת בנות הקיי-פופ הקוריאנית אוורגלו, מתוך אלבום הסינגל השני שלה, Hush. השיר יצא לאור ב-19 באוגוסט 2019, על ידי חברת התקליטים יואואה אנטרטיינמנט כסינגל הראשון מתוך אלבום הסינגל.
השיר הגיע למקום השני במצעד שירי העולם הדיגיטליים.
רקע וכתיבה

ב-4 באוגוסט 2019, חברת התקליטים יואואה אנטרטיינמנט הודיעה כי אוורגלו תוציא את אלבום הסינגל השני שלה, Hush. תמונות קונספט הופצו בין 6 באוגוסט ל-8 באוגוסט. רשימת הרצועות פורסמה ב-11 באוגוסט ובה התגלה כי באלבום הסינגל ישנן שלוש רצועות: "Hush",‏ "Adios" ו-"You Don't Know Me".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-58 מיליון השמעות.
וידאו קליפ

הווידאו קליפ הרשמי של השיר פורסם ב-19 באוגוסט 2019, ביום צאתו של השיר כסינגל. בתחילת הקליפ, ניתן לראות את סמל הלהקה ולאחר מכן את אחת מחברות הלהקה זורקת לרצפה שני כדורים. בהמשך, ניתן לראות חברת להקה נוספת כשהיא שוכבת על משטח דמוי כדור הארץ.
נכון לאוקטובר 2020, מונה הצפיות של הקליפ עומד על למעלה מ-122 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי העולם הדיגיטליים | 2 |  |
|  קוריאה הדרומית | סירקל צ'ארט | 74 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | — | 1,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 19 באוגוסט 2019 | הזרמת מוזיקה • הורדה דיגיטלית | יואואה |  |
הערות שוליים

1 2 3 4  HUSH, נבדק ב-2020-10-03
↑  EVERGLOW, Billboard
↑  '컴백 D-7' 에버글로우, 타이틀곡 'Adios' 강렬 중독성 예고, 다음 연예, ‏20190812090956 (בקוריאנית)
↑  Adios, נבדק ב-2020-10-03
1 2 3  EVERGLOW (에버글로우) - Adios MV
↑  EVERGLOW Hit New Peak on World Digital Song Sales Chart With Three Songs In Top 10, Billboard (באנגלית)
| אוורגלו |
| --- | --- | --- |
| אי:יו • סיהיון • מיה • אונדה • איישה • יירן   דיסקוגרפיה | אי:יו • סיהיון • מיה • אונדה • איישה • יירן   דיסקוגרפיה |  |
| מיני-אלבומים | Reminiscence • -77.82X-78.29 • Return of the Girl |  |
| אלבומי סינגל | Arrival of Everglow • Hush • Last Melody |  |
| סינגלים | "Bon Bon Chocolat" • "Adios" • "Dun Dun" • "La Di Da" • "First" • "Pirate" |  |
| שירים אחרים | "Hush" • "You Don't Know Me" |  |
דרור כהן (כדורסלן)

| --- | --- |

 לידה:  17 בינואר 1974 (בן 50) רמת גן
 עמדה:  פאוור פורוורד
 גובה:  2.00 מטר
 מספר:  6,8
 קבוצות כשחקן
 1993–1994   1994–1995   1995–1996   1996–1998   1998–1999   1999–2000   2000–2002   2002–2008:  מכבי רמת גן   מכבי ירושלים   הפועל אילת   אליצור גבעת שמואל   בני הרצליה   מכבי רמת גן   מכבי רעננה   אליצור גבעת שמואל  
 קבוצות כמאמן
 2008–2009   2009–2010   2010–2013   2013–2014   2017   2017–2021   2022-2021   2022 -:  אליצור גבעת שמואל (עוזר מאמן)   מ. כ. הבקעה   הפועל ירושלים (עוזר מאמן)  בני הרצליה (עוזר מאמן)   מכבי ראשון לציון (עוזר מאמן)   מכבי ראשון לציון (עוזר מאמן)   מכבי ראשון לציון   אליצור שומרון
 הישגים כמאמן
 אליפות הליגה הלאומית (2010)  גביע ווינר סל (2018)
דרור כהן (נולד ב-17 בינואר 1974) הוא כדורסלן עבר ומאמן בהווה אשר משמש כמאמנה של אליצור שומרון מהליגה הלאומית. ככדורסלן, החל כהן את דרכו במחלקת הנוער של מכבי תל אביב ובהמשך שיחק 14 עונות בליגת העל, מחצית מהן באליצור גבעת שמואל.
קריירת משחק > קבוצות

כהן החל את דרכו במחלקת הנוער של מכבי תל אביב. בתחילת שנות ה-90 זכה עם קבוצת הנוער של המועדון, בהדרכתו של אלי קנטי בשתי אליפויות ושני גביעי מדינה כאשר לצדו שיחקו בין השאר עודד קטש ואורי כהן-מינץ. את הקריירה שלו בליגת העל החל כהן בעונת 1994/5 במכבי רמת-גן (שם שוב שיחק תחת הדרכתו של אלי קנטי) אז העמיד ממוצעים של כ-4.5 נקודות למשחק.
עונה אחר מכן עבר כהן למכבי ירושלים שם קלע 10.6 נקודות בממוצע במשחק. לאחר מכן עבר כהן להפועל אילת שם הממוצע שלו ירד במעט לכ-7.5 נקודות למשחק. בעונות 1996/7 ו-1997/8 שיחק כהן באליצור גבעת שמואל שם ממוצעיו עמדו בהתאמה על 10.6 ו-7.8 נקודות למשחק. בעונת 1998/9 שיחק כהן בקבוצת בני הרצליה שם העמיד ממוצעים של כ-25 דקות ו-8.7 נקודות בממוצע למשחק ו-95% דיוק מקו העונשין.
בעונת 1999/2000 שב כהן למכבי רמת-גן שם העמיד ממוצעים של כ-10 דקות ו-3.2 נקודות למשחק והעפיל עם הקבוצה לחצי גמר הפלייאוף. בעונות 2000/1 ו-2001/2 שיחק כהן במכבי רעננה שם עמדו ממוצעיו בהתאמה על 1.1 ו-6.7 נקודות בממוצע למשחק. לאחר מכן שב כהן לגבעת שמואל לשש עונות נוספות (באחרונה שבהן שיחקה גבעת שמואל בליגה הלאומית). עונתו הפורה ביותר בתקופה זו הייתה עונת 2002/3 אז העמיד ממוצעים של כ-21 דקות ו-8.2 נקודות בממוצע למשחק. בעונה זו העפיל עם גבעת שמואל לחצי גמר הפלייאוף ולגמר גביע המדינה בכדורסל (בשני המעמדים נוצחה קבוצתו, גבעת שמואל, על ידי מכבי תל אביב). בתום עונת 2007/8 פרש כהן ממשחק פעיל לאחר שזכה עם גבעת שמואל באליפות הליגה הלאומית.
קריירת משחק > נבחרות

לאורך הקריירה שיחק כהן בנבחרות הצעירות כן בנבחרת הבוגרים של ישראל. בתחילת דרכו הוא נטל חלק באליפות אירופה לקדטים ב-1991. כמו כן נטל חלק באליפות אירופה עד גיל 22 בשנים 1992, 1994 ו-1996. בנוסף השתתף באליפות אירופה לנוער ב-1992 ובאליפות העולם עד גיל 22 ב-1993. במדי הנבחרת הבוגרת שיחק כהן באליפות אירופה ב-1995 שנערכה ביוון.
קריירת אימון > אימון קבוצות

לאחר פרישתו ממשחק התמנה כהן לעוזרו של אורן אהרוני בגבעת שמואל בעונת 2008/9. הקבוצה ירדה ליגה בתום העונה וכהן התמנה למאמנה הראשי של הקבוצה ששמה שונה למועדון כדורסל הבקעה לאחר שהתאחדה עם קבוצות נוספות. כהן הוביל את הקבוצה לזכייה באליפות הליגה הלאומית אך הקבוצה ויתרה על זכותה לשחק בליגת העל. בשנים 13–2010 שימש כהן כעוזר מאמן בהפועל ירושלים תחת עודד קטש ושרון דרוקר. בעונת 2013/4 שימש כעוזר מאמן בבני הרצליה תחת אפי בירנבוים ומולי קצורין. במהלך עונת 2016/17 התמנה כהן לעוזרו של שמוליק ברנר במכבי ראשון לציון לאחר שברנר, ששימש עד אז כעוזר מאמן, החליף את אריק שיבק שפוטר. בקיץ 2017 עזב כהן את ראשון לציון לאחר שהצדדים לא הגיעו להבנות ביניהם, אך בנובמבר 2017 שב כהן לעמדת עוזר המאמן של ברנר, לאחר שיריב יצקן הועבר מתפקידו. מאז שימש כהן גם כעוזרם של צביקה שרף (שבתקופתו זכתה הקבוצה בגביע ווינר סל) וגיא גודס. בקיץ 2021 הוחלף כהן על ידי אלון שטיין ועבר לשמש כמנהל המקצועי של מועדון הכדורסל מכבי תל אביב גני תקווה. בדצמבר 2021 מונה כהן למאמנה הראשי של מכבי ראשון לציון במקומו של גיא גודס, אך לא הצליח למנוע את נשירתה של ראשון לציון לליגה הלאומית והוחלף על-ידי נדב זילברשטיין.
לקראת עונת 2022/23 מונה למאמנה של אליצור שומרון מהליגה הלאומית. בעונתו הראשונה סיימה הקבוצה במקום ה-12 וניצלה מירידת ליגה. בעונת 2023/24 הגיעה הקבוצה למקום השביעי בתום העונה הסדירה והפסידה לאליצור נתניה בסדרת רבע גמר הפלייאוף. שומרון העפילה גם לגמר גביע הליגה הלאומית שם הפסידה לאליצור נתניה.
קריירת אימון > אימון נבחרות

בשנת 2016 התמנה כהן לעוזרו של אורן אהרוני בנבחרת הקדטים ונטל חלק באליפות אירופה ב-2017 במונטנגרו, בה זכתה נבחרת הקדטים במקום ה-11. ב-2017 התמנה כהן לעוזרו של עודד קטש בנבחרת ישראל, תפקיד בו המשיך להחזיק כאשר גיא גודס מונה למאמנה הראשי של הנבחרת. כהן נטל חלק ביורובאסקט 2022 והמשיך לשמש כעוזר מאמן בנבחרת עד המינוי של אריאל בית הלחמי כמאמן ראשי.
הערות שוליים

↑  אלופות ומחזיקות גביע הנוער בכל הזמנים, באתר ספסל
↑  דף השחקן בארכיון פיב"א
↑  עומר תדמור, ‏מ.כ הבקעה אלופת הלאומית אחרי 59:89 על מגידו, באתר ONE‏, 20 במאי 2010
↑  אור שקדי‏, מכבי ראשון לציון: דרור כהן מונה לעוזרו של שמוליק ברנר, באתר וואלה, 2 במרץ 2017
↑  ברק חקלאי, ראשל"צ: דרור כהן חזר לעמדת עוזר המאמן, באתר ynet, 17 בנובמבר 2017
↑  משה ברדה, ‏אלון שטיין סיכם כעוזרו של גודס במכבי ראשל"צ, באתר ONE‏, 2 ביולי 2021
↑  משה הליקמן, דרור כהן בראיון מיוחד: "הניהול המקצועי הוא תמיד משהו שדיבר אליי", באתר Sports Rabbi, ‏16 באוגוסט, 2021
↑  עמרי מנהיים, ‏רשמי: דרור כהן חתם בראשל"צ עד סיום העונה, באתר ערוץ הספורט, 26 בדצמבר 2021
↑  אהרלה ויסברג, ‏‏מינוי מפתיע: דרור כהן יאמן את אליצור שומרון בליגה הלאומית, באתר ספורט1, 10 ביוני 2022
↑  ברק חקלאי, דן שמיר ימשיך בנבחרת העתודה, באתר ynet, 7 בנובמבר 2016
↑  דובי פיק, ‏רחימי מונה לעוזר של עודד קטש, גם דרור כהן, באתר ONE‏, 18 באוקטובר 2017
↑  אור שקדי‏, הצוות הושלם: נדב זילברשטיין ישמש כעוזר מאמן נבחרת ישראל, באתר וואלה, 12 באוקטובר 2021
| ‏‏נבחרת ישראל‏ - אליפות אירופה בכדורסל 1995 (מקום תשיעי) |
| --- | --- | --- |
|  1 הנפלד •  2 פליישר •  3 גודס •  4 ליף •  5 כהן •  6 גורדון •  7 מוכתרי •  ‏8‏ ‏שפר‏‏  •‏ 9 ג'מצ'י • 10 בלול • 11 ארדיטי • 12 דניאל • מאמן: שרף  |  1 הנפלד •  2 פליישר •  3 גודס •  4 ליף •  5 כהן •  6 גורדון •  7 מוכתרי •  ‏8‏ ‏שפר‏‏  •‏ 9 ג'מצ'י • 10 בלול • 11 ארדיטי • 12 דניאל • מאמן: שרף  | ישראל |
נועם שוהם

נועם שוהם (נולד ב-4 באפריל 1970) הוא כדורגלן עבר ישראלי המשמש כיום כמאמנה של הפועל כפר שלם מהליגה הלאומית. שוהם שיחק בעמדת הקשר ומזוהה בעיקר עם מכבי תל אביב.